ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 12/2545 เรื่อง การกําหนดหลักเกณฑ์และวิธีการให้บริษัทจัดการดําเนินการ ในกรณีที่มูลค่าหน่วยลงทุนของกองทุนปิดไม่ถูกต้อง อาศัยอํานาจตามความในข้อ 26/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กน. 23/2542 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม (ฉบับที่ 3) ลงวันที่ 1 พฤศจิกายน พ.ศ. 2542 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ในประกาศนี้ "บริษัทจัดการ" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวม "กองทุนปิด" หมายความว่า กองทุนรวมประเภทไม่รับซื้อคืนหน่วยลงทุนที่จัดตั้งและจัดการโดยบริษัทจัดการ "ผู้ดูแลผลประโยชน์" หมายความว่า ผู้ดูแลผลประโยชน์ของกองทุนปิด "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๒ ในกรณีที่มูลค่าหน่วยลงทุนของกองทุนปิดไม่ถูกต้องและได้มีการประกาศมูลค่า ดังกล่าวไปแล้ว โดยมูลค่าหน่วยลงทุนที่ไม่ถูกต้องต่างจากมูลค่าหน่วยลงทุนที่ถูกต้องน้อยกว่าหนึ่งสตางค์ หรือต่างจากมูลค่าหน่วยลงทุนที่ถูกต้องตั้งแต่หนึ่งสตางค์ขึ้นไป แต่ไม่ถึงร้อยละ 0.5 ของมูลค่าหน่วยลงทุนที่ถูกต้อง ให้บริษัทจัดการจัดทําและส่งรายงานให้ผู้ดูแลผลประโยชน์ทราบถึงความผิดพลาดภายในเจ็ดวันทําการนับแต่วันที่พบว่ามูลค่าหน่วยลงทุนไม่ถูกต้อง และจัดให้มีสําเนารายงานดังกล่าวไว้ ณ ที่ทําการของบริษัทจัดการเพื่อให้สํานักงานสามารถตรวจสอบได้ โดยรายงานดังกล่าวต้องมีรายการอย่างน้อยดังต่อไปนี้ (1) มูลค่าหน่วยลงทุนที่ไม่ถูกต้อง (2) มูลค่าหน่วยลงทุนที่ถูกต้อง (3) สาเหตุที่ทําให้มูลค่าหน่วยลงทุนไม่ถูกต้อง (4) มาตรการป้องกันเพื่อมิให้มูลค่าหน่วยลงทุนไม่ถูกต้อง ทั้งนี้ เว้นแต่ในกรณีที่มูลค่าหน่วยลงทุนไม่ถูกต้องมีสาเหตุมาจากปัจจัยภายนอกที่ไม่อาจควบคุมได้ เช่น ราคาหลักทรัพย์ตามราคาตลาดครั้งสุดท้ายของตลาดหลักทรัพย์แห่งประเทศไทยหรือศูนย์ซื้อขายหลักทรัพย์ไม่ถูกต้อง ในกรณีที่เหตุของความผิดพลาดซึ่งทําให้มูลค่าหน่วยลงทุนไม่ถูกต้องตามวรรคหนึ่งมีผลต่อเนื่องต่อการคํานวณมูลค่าหน่วยลงทุนครั้งต่อไป เช่น การกําหนดอัตราดอกเบี้ยผิดพลาด เป็นต้นให้บริษัทจัดการแก้ไขมูลค่าหน่วยลงทุนให้ถูกต้องตั้งแต่วันที่บริษัทจัดการพบว่ามูลค่าหน่วยลงทุนไม่ถูกต้องด้วยข้อ ๓ ในกรณีที่มูลค่าหน่วยลงทุนของกองทุนปิดไม่ถูกต้องและได้มีการประกาศมูลค่าดังกล่าวไปแล้ว โดยมูลค่าหน่วยลงทุนที่ไม่ถูกต้องต่างจากมูลค่าหน่วยลงทุนที่ถูกต้องตั้งแต่หนึ่งสตางค์ขึ้นไปและคิดเป็นอัตราตั้งแต่ร้อยละ 0.5 ของมูลค่าหน่วยลงทุนที่ถูกต้อง ให้บริษัทจัดการคํานวณมูลค่าหน่วยลงทุนย้อนหลัง ตั้งแต่วันที่บริษัทจัดการพบว่ามูลค่าหน่วยลงทุนไม่ถูกต้องจนถึงวันที่มูลค่าหน่วยลงทุนถูกต้อง และดําเนินการ ดังต่อไปนี้เฉพาะวันที่มูลค่าหน่วยลงทุนที่ไม่ถูกต้องต่างจากมูลค่าหน่วยลงทุนที่ถูกต้องตั้งแต่หนึ่งสตางค์ขึ้นไปและคิดเป็นอัตราส่วนตั้งแต่ร้อยละ 0.5 ของมูลค่าหน่วยลงทุนที่ถูกต้อง (1) จัดทํารายงานการแก้ไขมูลค่าหน่วยลงทุนย้อนหลังให้เสร็จสิ้นภายในวันทําการถัดจากวันที่บริษัทจัดการพบว่ามูลค่าหน่วยลงทุนนั้นไม่ถูกต้อง และส่งรายงานดังกล่าวให้ผู้ดูแลผลประโยชน์ภายในวันทําการถัดจากวันที่คํานวณมูลค่าหน่วยลงทุนย้อนหลังเสร็จสิ้น เพื่อให้ผู้ดูแลผลประโยชน์รับรองข้อมูลในรายงานดังกล่าวภายในวันทําการถัดจากวันที่บริษัทจัดการส่งรายงานให้ผู้ดูแลผลประโยชน์ ทั้งนี้ รายงานดังกล่าวต้องมีรายการอย่างน้อยดังต่อไปนี้ (ก) มูลค่าหน่วยลงทุนที่ไม่ถูกต้อง (ข) มูลค่าหน่วยลงทุนที่ถูกต้อง (ค) สาเหตุที่ทําให้มูลค่าหน่วยลงทุนไม่ถูกต้อง (ง) มาตรการป้องกันเพื่อมิให้มูลค่าหน่วยลงทุนไม่ถูกต้อง ทั้งนี้ เว้นแต่ในกรณีที่มูลค่าหน่วยลงทุนไม่ถูกต้องมีสาเหตุมาจากปัจจัยภายนอกที่ไม่อาจควบคุมได้ เช่น ราคาหลักทรัพย์ตามราคาตลาดครั้งสุดท้ายของตลาดหลักทรัพย์แห่งประเทศไทยหรือศูนย์ซื้อขายหลักทรัพย์ไม่ถูกต้อง ทั้งนี้ ให้บริษัทจัดการจัดให้มีสําเนารายงานตาม (1) ไว้ ณ ที่ทําการของบริษัทจัดการเพื่อให้สํานักงานสามารถตรวจสอบได้ (2) แก้ไขมูลค่าหน่วยลงทุนที่ไม่ถูกต้องให้เป็นมูลค่าหน่วยลงทุนที่ถูกต้องภายในวันที่ผู้ดูแลผลประโยชน์รับรองข้อมูลในรายงานการแก้ไขมูลค่าหน่วยลงทุนย้อนหลัง (3) ประกาศชื่อกองทุนรวมที่มีการแก้ไขมูลค่าตาม (2) และวัน เดือน ปีที่มีการแก้ไขมูลค่า ตาม (2) ในหนังสือพิมพ์รายวันอย่างน้อยหนึ่งฉบับภายในสามวันทําการนับแต่วันที่ผู้ดูแลผลประโยชน์รับรองข้อมูลในรายงานการแก้ไขมูลค่าหน่วยลงทุนตาม (1) เว้นแต่กองทุนปิดนั้นจดทะเบียนในตลาดหลักทรัพย์แห่งประเทศไทย และได้มีการประกาศการแก้ไขมูลค่าหน่วยลงทุนตามระเบียบหรือข้อบังคับของตลาดหลักทรัพย์แห่งประเทศไทยแล้วข้อ ๑ ให้บริษัทจัดการรับผิดชอบค่าใช้จ่ายต่าง ๆ ที่เกิดขึ้นจากมูลค่าหน่วยลงทุนไม่ถูกต้อง เช่น ค่าใช้จ่ายในการประกาศการแก้ไขมูลค่าหน่วยลงทุนตามข้อ 3(3) ในหนังสือพิมพ์ เป็นต้น เว้นแต่ในกรณีที่มูลค่าหน่วยลงทุนไม่ถูกต้องมีสาเหตุมาจากปัจจัยภายนอกที่ไม่อาจควบคุมได้ข้อ ๕ ประกาศนี้ให้ใช้บังคับตั้งแต่วันที่ 1 มีนาคม พ.ศ. 2545 เป็นต้นไปผู้มีอํานาจลงนาม - ประกาศ ณ วันที่ 14 กุมภาพันธ์ พ.ศ. 2545 (นายประสาร ไตรรัตน์วรกุล) เลขาธิการสํานักงานคณะกรรมการกํากับหลักทรัพย์และตลาดหลักทรัพย์